bluuebunny/crossref_metadata_2025 huggingface dataset:
Μελέτη τάξεων των λιπιδίων εδώδιμων φυτών του γένους Allium
Authors: Τσιαγκάνης Μιχάλης
Published: January 2014

Μελέτη τάξεων των λιπιδίων εδώδιμων φυτών του γένους Allium. Μιχάλης Τσιαγκάνης, Χημικός Εργαστήριο Χημείας Τροφίμων, Τμήμα Χημείας, Πανεπιστήμιο Αθηνών Στο γένος Allium ανήκουν τρία γνωστά εδώδιμα φυτά, το κρεμμύδι, το πράσο και το σκόρδο. Εμφανίζουν ιδιαίτερες φαρμακολογικές ιδιότητες έναντι διαφόρων παθήσεων, ειδικά του κυκλοφορικού, ενώ υπάρχουν επιδημιολογικές μελέτες θετικής αντιμετώπισης κάποιων μορφών καρκίνου. Οι δράσεις αυτές αποδίδονται στις διάφορες θειοενώσεις που περιέχουν. Τα λιπίδια τους έχουν ανεπαρκώς αναλυθεί και μια επισταμένη μελέτη τους θα συνέβαλε: 1) στην πιθανή σύνδεση της λιπιδικής σύνθεσης με τις ιδιότητες των θειοενώσεων, 2) στην αποσαφήνιση βιοχημικών λειτουργιών των φυτικών κυττάρων, 3) στην ανάπτυξη αξιόπιστης μεθοδολογίας ανάλυσης των λιπιδίων σε φυτικά οργανισμούς. Η μέθοδος Kates and Eberhart χρησιμοποιείται για την απομόνωση από τους υπό μελέτη ιστούς, καθώς θεωρείται η πλέον εξειδικευμένη για τα φυτά. Χρησιμοποιούνται διάφορες τεχνικές χρωματογραφίας τόσο για την παραλαβή επιμέρους κλασμάτων ή εξειδικευμένων τάξεών τους όσο και τον διαχωρισμό των μοριακών ειδών των τάξεων. Η ταυτοποίηση γίνεται χρωματογραφικά μετά από σύγκριση με πρότυπα, είτε απευθείας στα άθικτα λιπίδια, είτε έμμεσα σε παράγωγά τους κατά την ανάλυση των λιπαρών οξέων ή των στερολών με σκοπό την διευκρίνιση της αρχικής δομής. Για την επίτευξη των διαχωρισμών και των ταυτοποιήσεων αναπτύσσονται νέες ή παραλλάσσονται υπάρχουσες μέθοδοι χρωματογραφίας SPE, HPLC και GC. Τα ολικά λιπίδια διαχωρίζονται με SPE σε ουδέτερα, γλυκο- και φωσφολιπίδια και το κάθε κλάσμα αναλύεται για τη σύσταση των λιπαρών οξέων. Σε όλα τα φυτά και τα κλάσματα επικρατεί το λινελαϊκό οξύ με υψηλά ποσοστά που στα PL φτάνουν το 60%. Ακολουθεί το παλμιτικό οξύ χωρίς να ξεπερνά το 20% και σε ποσοστά κάτω από 10% εμφανίζονται το ελαϊκό και το α-λινολεϊκό. Δεκάδες άλλα οξέα εμφανίζονται σε μικρά ποσοστά σε κάποια φυτά και σε κάποια κλάσματά τους. Η πιο σημαντική κατηγορία των ουδετέρων λιπιδίων είναι τα τριγλυκερίδια. Απομονώνονται με χρωματογραφία SPE και αναλύονται ως προς τα μοριακά τους είδη με χρωματογραφία HPLC ανάστροφης φάσης. Σε κάθε φυτό συλλέγονται τα κλάσματα των μοριακών ειδών και αναλύονται με χρωματογραφία GC για την περιεκτικότητα τους σε λιπαρά οξέα ώστε να διευκρινιστεί η δομή τους. Τα αποτελέσματα εμφανίζουν 4 μοριακά είδη να εμφανίζονται σε σημαντικά ποσοστά και στα τρία φυτά. Το LLL υπερτερεί παντού με ποσοστά από 26 με 38%, ακολουθεί το LLLn από 10 με 20%, το PLL από 6,5 με 13% και το OLL από 5 με 12%. Δεκάδες άλλα είδη εμφανίζονται σε μικρότερα ποσοστά. Μελετώνται τα λιπίδια στερόλης δηλαδή οι ελεύθερες στερόλες (FS), οι εστέρες στερολών (SE), οι γλυκοζίτες στερολών (SG) και οι ακυλιωμένες μορφές τους (ASG). σαν μικρής έκτασης παραλλαγές της υπάρχουσας βιβλιογραφίας.
Integration and visualization of proteomics data
Authors: Γιαννοπούλου Ευγενία
Published: January 2014

Στη μεταγενομική εποχή, η πρωτεομική ορίζεται ως η μεγάλης κλίμακας ανάλυση σύνθετων πρωτεϊνικών μειγμάτων, η οποία περιλαμβάνει την αναγνώριση και ποσοτικοποίηση πρωτεϊνών, τον προσδιορισμό πρωτεϊνικών τροποποιήσεων, αλληλεπιδράσεων, δραστηριοτήτων και λειτουργιών. Μια πρωτεομική ανάλυση αποτελείται από πολλά επιμέρους πειραματικά στάδια αλλά και από το στάδιο της μετα-ανάλυσης κατά το οποίο η γνώση που προέρχεται από την πρωτεομική εμπλουτίζεται από πληροφορία που βρίσκεται σε βάσεις δεδομένων, οντολογίες αλλά και την βιβλιογραφία. Συνεπώς, στο τέλος ενός πειράματος ένας ερευνητής έρχεται αντιμέτωπος με μια πληθώρα ασύνδετων πρωτεομικών χαρακτηριστικών τα οποία καλείται να οργανώσει, συσχετίσει και κατηγοριοποιήσει ώστε να εντοπίσει ενδιαφέροντα ευρήματα που σχετίζονται με τον βιολογικό σκοπό μιας μελέτης. Παρότι ορισμένα από τα υπάρχοντα λογισμικά που χρησιμοποιούνται στην πρωτεομική παρέχουν τη δυνατότητα συσχέτισης ορισμένων τέτοιου είδους δεδομένων, ωστόσο η από κοινού οπτικοποίηση των ετερογενών πρωτεομικών χαρακτηριστικών η οποία θα εξασφάλιζε μια πιο εύκολη, γρήγορη και αποδοτική επεξεργασία των δεδομένων πρωτεομικής, είναι περιορισμένη. Αντικείμενο της διδακτορικής διατριβής είναι η δημιουργία μιας νέας μεθοδολογίας οπτικοποίησης δεδομένων που προκύπτουν από την πρωτεομική ανάλυση, η οποία επιλύει αποτελεσματικά το πρόβλημα που αντιμετωπίζουν οι ερευνητές όταν ολοκληρώνουν ένα πείραμα και πρέπει να επεξεργαστούν και να ερμηνεύσουν τα αποτελέσματά του. Σύμφωνα με την προτεινόμενη μεθοδολογία οι πρωτεΐνες αναπαριστώνται σαν σφαιρικά αντικείμενα πάνω σε διδιάστατους ή τριδιάστατους συνθετικούς πρωτεομικούς χάρτες, ενώ διάφορα χαρακτηριστικά των σφαιρών, όπως η θέση, το μέγεθος και το χρώμα, χρησιμοποιούνται για να κωδικοποιήσουν διάφορα πρωτεομικά χαρακτηριστικά. Η μεθοδολογία αυτή είναι εφαρμόσιμη και για τις δύο πιο γνωστές και διαδεδομένες πειραματικές προσεγγίσεις που υπάρχουν στην πρωτεομική (Διδιάστατη Ηλεκτροφόρηση - Φασματομετρία μάζας και Υγρή Χρωματογραφία - Φασματομετρία μάζας), ενώ υποστηρίζει την κωδικοποίηση οποιονδήποτε πρωτεομικών χαρακτηριστικών από όλα τα στάδια μιας πρωτεομικής ανάλυσης. Το πρώτο βήμα σε αυτήν την κατεύθυνση πραγματοποιήθηκε με την μελέτη της περιοχής των μεθόδων οπτικοποίησης για δεδομένα πρωτεομικής. Στη συνέχεια, προτάθηκε και υλοποιήθηκε η παραπάνω πρωτότυπη μεθοδολογία οπτικοποίησης η οποία συνδυάζει δεδομένα που προέρχονται από τα διάφορα βήματα μιας πρωτεομικής ανάλυσης και εφαρμόστηκε σε πραγματικά δεδομένα.
Η μελέτη της επίδρασης διάφορων παραγόντων στην ακουστική οδό με τη χρήση των ωτοακουστικών εκπομπών
Authors: Τσιμπιρής Νικόλαος
Published: January 2014

Σκοπός της μελέτης είναι η εκτίμηση των τιμών των ωτοακουστικών εκπομπών προϊόντων παραμόρφωσης (ΩΕΠΠ) πριν και μετά την βολή πυροβόλου όπλου, καθώς και η σύγκρισή τους με την κλασική τονική ακουομετρία. Δεκατρείς νέοι από την Σχολή Αστυνομίας της Ξάνθης εκτέθηκαν στον κρότο της εκπυρσοκρότησης χωρίς την χρήση προστατευτικών μέτρων της ακοής. Έγινε η μέτρηση των ακουομετρικών ουδών, καθώς και των τιμών των ΩΕΠΠ σε τρεις χρόνους, ήτοι πριν την βολή, μία ώρα μετά και τέλος 24 ώρες μετά την βολή. Οι μετρήσεις των ΩΕΠΠ ελήφθησαν ως DP-grams. Στην μέτρηση μία ώρα μετά την βολή οι τιμές των ΩΕΠΠ ελαττώθηκαν σημαντικά σε όλες τις συχνότητες που μετρήθηκαν. Παρόλα αυτά 24 ώρες μετά οι τιμές των ΩΕΠΠ ανέκαμψαν πλήρως στις περισσότερες συχνότητες με μερική μόνο ανάκαμψη στο φάσμα των 5 και 6 KHz. Παράλληλες αλλαγές παρατηρήθηκαν και στις τιμές της τονικής ακουομετρίας. Η σύγκριση των δύο μεθόδων έδειξε παρόμοια ευαισθησία. Στην μέτρηση μία ώρα μετά την βολή τα περισσότερα αυτιά επηρεάστηκαν στην συχνότητα των 4 KHz στην τονική ακουομετρία και στην συχνότητα των 3 KHz στην μέτρηση των ΩΕΠΠ. Συμπερασματικά τα αποτελέσματα της μελέτης καταδεικνύουν ότι εκτός από την τονική ακουομετρία οι ΩΕΠΠ μπορούν να παίξουν σημαντικό ρόλο σαν ανιχνευτική μέθοδος στην παρακολούθηση προσωπικού που εκτίθεται σε θόρυβο, καθώς η μέτρηση είναι γρήγορη, αντικειμενική και εύκολη να διενεργηθεί ακόμα και από ανειδίκευτο προσωπικό.
Διερεύνηση των εξωπυραμιδικών νοσημάτων με την μέθοδο FP-CIT spect (DAT-SCAN)
Authors: Μπαϊρακτάρης Χρυσόστομος
Published: January 2014

We examined 61 patients using FP-CIT SPECT in order to differentiate their extrapyramidal disorder. The patients presented with a variety of tremor syndromes with varying degrees of other extrapyramidal features. We tested the ability of DaTSCAN to differentiate pregagglionic from postganglionic tremor disorders and the sensitivity and specificity of the method. We tried to correlate the disability of the patients with Parkinson’s disease with the basal ganglia integrity as it was measured with the uptake ratio of FP-CIT to the head of caudate nucleus and the putamen. The ability of the method to reliably evaluate the rate of decline of basal ganglia uptake of the radioligand was tested in order to reply to the question if the method can be used as a marker of neuroprotection or as a predictor of motor deterioration. Last of the primary end points was the correlation of basal ganglia uptake and the cognitive decline as it was measured with MMSE. Using multivariate statistical analysis we found significant correlations between FP-CIT uptake ratios and MMSE, Hoehn and Yahr, UPDRS. The results of the study were: 1. DaTSCAN is a reliable method of differentiating pregagglionic from postganglionic parkinsonism and atypical tremor syndromes with sensitivity >91,2% and specificity up to 100% with positive predictive value up to 100% and negative predictive value 46,2% -80% depending on the structure that we used as measure 2. basal ganglia uptake correlates linearly with the motor disability as it is quantified with the motor subscale of UPDRS and with Hoehn and Yahr staging 3. finally there was statistically significant correlation of the left caudate uptake with cognitive decline in our patients
Σύνθεση, χαρακτηρισμός και καταλυτική δραστικότητα τροποποιημένων περοβσκιτών τιτανίου
Authors: Τοπαλίδης Αυγερινός
Published: January 2014

The subject of the present thesis is the synthesis of perovskite-type mixed oxides that contain titanium, their characterization and the study of their catalytic and photocatalytic behavior. Three perovskite groups were prepared: ( i ) Sr1-xLaxTiO3±δ with x = 0.00, 0.10, 0.20, 0.40, 0.60, 0.80, 0.90 and 1.00, impregnated with 0.5% Pt, ( ii ) Sr1-xLax-0.02Eu0.02TiO3±δ with x = 0.10, 0.20, 0.40 and one sample SrEu0.02TiO3±δ, impregnated with 0.5% Pt and ( iii ) Sr1-xLax-0.02Pr0.02TiO3±δ with x = 0.10, 0.20, 0.40 as well as one sample SrPr0.02TiO3±δ, with 0.5% Pt.
Οι τρεις ιεράρχαι υπό βυζαντινών εγκωμιαζόμενοι
Authors: Λινάρδος Νικόλαος
Published: January 2014

Στόχος της παρούσας διατριβής είναι η συνεκτική παρουσίαση του συνόλου της εγκωμιαστικής προς τους Τρεις Ιεράρχες γραμματείας, δηλαδή των πεζών και εμμέτρων κειμένων (επαινετικών λόγων και ύμνων) που συνεγράφησαν από βυζαντινούς συγγραφείς προς τιμήν των Τριών Ιεραρχών (του Μ. Βασιλείου, του Γρηγορίου Ναζιανζηνού και του Ιωάννη Χρυσοστόμου). Αποσκοπεί επίσης να ερμηνεύσει, μέσω του παραδείγματος του εγκωμιασμού των Τριών Ιεραρχών, τους τρόπους με τους οποίους εκχριστιανίζεται στο Βυζάντιο η μακρά παράδοση της αρχαίας επιδεικτικής ρητορείας. Προς τον σκοπό αυτό, αναλύει τη δομή, το περιεχόμενο (ιδέες, επιχειρήματα) και τη γλώσσα (λεξιλόγιο, ύφος, ρητορικά σχήματα) των ρητορικών εγκωμίων προς τους Τρεις Ιεράρχες, μελετά τη χειρόγραφη παράδοσή τους, και καταδεικνύει ότι συντίθενται από δύο βασικά συστατικά: α) από τους κανόνες που κληροδότησαν στο Βυζάντιο τα ρητορικά εγχειρίδια της ύστερης αρχαιότητας β) από τους κοινούς τόπους της αγιολογίας. Μεταξύ των ομοιοτήτων, αξιοσημείωτη είναι η προσπάθεια των εγκωμιαστών (Ιωάννη Μαυρόποδος, Φιλοθέου Κόκκινου, Φιλοθέου Σηλυβρίας, Νικολάου Καβάσιλα, Ματθαίου Καμαριώτη) να αποφύγουν κάθε πραγματική σύγκριση ή αξιολογική διάκριση μεταξύ των εγκωμιαζομένων και να τους προβάλουν ως τη χριστιανική απάντηση στους μεγάλους ρήτορες και συγγραφείς της ελληνικής αρχαιότητας. Σαφείς διαφορές από τα υπόλοιπα εγκωμιαστικά κείμενα παρουσιάζει η φιλολογική πραγματεία του Μιχαήλ Ψελλού περί του γλωσσικού ύφους των Τριών Ιεραρχών και του Γρηγορίου Νύσσης. Ο συγγραφέας εφαρμόζει ενσυνείδητα τη ρητορική θεωρία του Ερμογένους του Ταρσέως, του Διονυσίου Αλικαρνασσέως και των σχολιαστών τους. Παραλλήλως, η διατριβή ανατρέπει τη γενικώς αποδεκτή άποψη ότι οι Τρεις Ιεράρχες συγκρότησαν μία αγιολογική τριάδα αμέσως μετά τη θεσμοθέτηση της κοινής εορτής τους από τον Ιωάννη Μαυρόποδα (11ος αι.). Βασιζόμενη στη μελέτη των εμμέτρων βυζαντινών καλενδαρίων και άλλων πηγών, αποδεικνύει ότι ο κοινός εγκωμιασμός τους καθιερώθηκε στη βυζαντινή εκκλησιαστική γραμματεία από τον 13ο αιώνα και εξής. Τέλος, εκδίδονται ορισμένα - ανέκδοτα μέχρι σήμερα - έμμετρα εγκωμιαστικά κείμενα «Ε?ς το?ς Τρε?ς ?εράρχας» (δύο μικροί ύμνοι, δύο κανόνες και ένα ποίημα του Θεοδώρου Μετοχίτη) και συγκεντρώνονται σε παράρτημα τα ήδη εκδεδομένα εγκώμια.
Η μουσικοθεραπευτική πράξη μέσα από τα αρχαιοελληνικά κείμενα
Authors: Ντζιούνη Γαρυφαλλιά
Published: January 2014

Η παρούσα διατριβή με θέμα «Η Μουσικοθεραπευτική πράξη μέσα από τα αρχαιοελληνικά κείμενα» πραγματεύεται την ιδέα της μουσικοθεραπευτικής πράξης, όπως αυτή εμφανίζεται σε σχετικές αναφορές στα αρχαία ελληνικά κείμενα και επιλογικά την εξέλιξη της ιδέας αυτής στους νεότερους χρόνους, από τον 4ο αιώνα έως την εποχή της αναγνώρισής της ως επιστήμης ή τουλάχιστον ως επιστημονικής μεθόδου. Η ιστορική αυτή αναδρομή αποδεικνύει ότι η πορεία της μουσικής σε σχέση με τη θεραπεία, εξελίχθηκε νωρίς (από τα χρόνια του Ιπποκράτη και του Πλάτωνα, ίσως και πιο πριν) σε έναν κλάδο επιστημονικό, με πορίσματα βασισμένα σε μελέτες της εποχής εκείνης, που, απαλλαγμένα σε μεγάλο (αν όχι σε απόλυτο) βαθμό από μαγικές δοξασίες και μυθικά κατάλοιπα, κατέκτησαν το σεβασμό και την εκτίμηση στους χώρους της ιατρικής και της φιλοσοφίας κατά την αρχαιότητα. Η αναδρομή αυτή αναδεικνύει, επίσης, την προέλευση της επιστήμης της Μουσικοθεραπείας, καθώς μέσα από τα λογοτεχνικά κείμενα διαπιστώνεται ότι η μουσική έπαιξε σημαντικό ρόλο στην αρχαιότητα, σε στενότατη επαφή και αλληλεξάρτηση με δυο άλλες εκφάνσεις της ζωής των αρχαίων Ελλήνων: τη Μαγεία και την Ιατρική. Η δομή του κειμένου σε τρία διακριτά μέρη, πέρα από τον προφανή καταμερισμό του περιεχομένου (περί της θεραπευτικής επενέργειας των ήχων, μέσα ψυχοσωματικής-πνευματικής επενέργειας της μουσικής, συσχετισμοί και συμπεράσματα), συνιστά θεμελιώδη μεθοδολογική επιλογή. Η μελέτη αυτή δεν απεικονίζει μόνο την εξέλιξη μιας αρχαιότατης ιδέας αλλά αποδεικνύει πως μια ακόμη επιστήμη των νεότερων χρόνων έχει τις ρίζες της στην αρχαιοελληνική σκέψη, ενώ παράλληλα ―και ίσως αυτό αποδειχθεί το σημαντικότερο― το πλήθος των πηγών και των αναφορών που καταγράφτηκαν στην παρούσα διατριβή, προσφέρονται για τους ασχολούμενους σήμερα με την Μουσικοθεραπεία στην ανακάλυψη ή επινόηση νέων εφαρμογών που εν σπέρματι ενυπάρχουν ή υπαινικτικά “προτείνονται” στις εν λόγω πηγές-αναφορές. Η συμβολή της παρούσας διατριβής στην επιστήμη της Μουσικολογίας (ιστορικής και συστηματικής-εφαρμοσμένης) συνίσταται στην κατά το δυνατόν εξαντλητική συγκέντρωση των γνωστών και των (πολύ περισσοτέρων) άγνωστων αναφορών στη θεραπευτική επενέργεια της μουσικής, αλλά και στην ανάσυρση “κρυμμένων” μουσικοθεραπευτικών δράσεων που αποκαλύπτονται ανάμεσα από τα συμφραζόμενα χάρις στο πρίσμα θεώρησης που συνιστά ο προϊδεασμός της ερευνήτριας και η επίμονη εντρύφηση στα κείμενα. Παράλληλα, η ερευνήτρια προχώρησε στην κατηγοριοποίηση των αναφορών (δράσεις-αποτελέσματα, μέσα και φορείς), ενώ στη συνέχεια επιχειρήθηκε η λεπτομερής τεκμηρίωση των γεγονότων που συνθέτουν την πορεία της μουσικοθεραπευτικής πράξης κατά τα αρχαία χρόνια μέσα από τις γραπτές πηγές και τα οποία (γεγονότα) επηρέασαν τις εξελίξεις τόσο σε ό,τι αφορά ειδικότερα στη μελέτη και διάδοση της θεραπευτικής επενέργειας της μουσικής όσο και τις εξελίξεις στη σύγχρονη πια εποχή της επιστήμης της Μουσικοθεραπείας και στην παγκόσμια εξάπλωση των ευεργετικών της αποτελεσμάτων.
Η μετάφραση ως διαδικασία απονομής νοήματος
Authors: Σακελλαρίου Παναγιώτης
Published: January 2014

[…] Στην παρούσα διατριβή επιχειρείται η διερεύνηση της νοηματοδοτικής διάστασης της μετάφρασης υπό σημειωτική οπτική. Συγκεκριμένα, λαμβανομένου υπόψη του διεπιστημονικού της χαρακτήρα, η μετάφραση θα εξεταστεί ως διαδικασία απονομής νοήματος και θα προσδιοριστούν τα ιδιαίτερα χαρακτηριστικά της. Παράλληλα, μέσω του αναλαμβανόμενου ερευνητικού εγχειρήματος ο ειρημένος διεπιστημονικός χαρακτήρας θα τεκμηριωθεί και θα αποκτήσει συγκεκριμένη μορφή. […]
Εφαρμοσμένη φυσιολογία της αναπνοής σε λαπαροσκοπικές επεμβάσεις στα χοληφόρα
Authors: Μπαμπλέκος Γεώργιος
Published: January 2014

Οι ασθενείς οι οποίοι υφίστανται χειρουργική επέμβαση στην άνω κοιλιακή χώρα αναπτύσσουν μετεγχειρητικές μεταβολές της αναπνευστικής λειτουργίας, οι οποίες με την σειρά τους χαρακτηρίζονται από αντίστοιχες μείζονος σημασίας μεταβολές των πνευμονικών όγκων και του τύπου αναπνοής. Γύρω στα 1910 ο W. Pasteur διατύπωσε την άποψη της ελαττωμένης δραστηριότητας ή ενεργητικότητας του αναπνευστικού συστήματος, σαν αποτέλεσμα του συγκεκριμένου τύπου της χειρουργικής επέμβασης. Επιπλέον, έχει διερευνηθεί και έχει τεκμηριωθεί ότι η χειρουργική της άνω κοιλίας συνδυάζεται με μία έντονη διαταραχή της διαφραγματικής λειτουργίας, η οποία δεν αναστέλλεται με την χρησιμοποίηση μετεγχειρητικής αναλγησίας. Οι αναπνευστικές επιπλοκές δε, που πολλές φορές εμφανίζονται, είναι απότοκα των χειρουργικών τεχνικών που εφαρμόζονται. Η λαπαροσκοπική τεχνική αποτελεί μία καινούργια χειρουργική μεθοδολογία για χολοκυστεκτομές, η οποία χρησιμοποιείται κατά τα τελευταία δώδεκα έτη και χαρακτηρίζεται από ελαττωμένο αριθμό χειρουργικών χειρισμών στα σπλάγχνα. Για ιστορικούς λόγους αναφέρουμε ότι η πρώτη λαπαροσκόπηση έγινε από τον Nordentoft στα 1912. Η λαπαροσκοπική χειρουργική τεχνική δεν είναι τόσο επιθετική με τους ιστούς όπως συμβαίνει με την κλασσική ανοικτή μέθοδο, προκαλεί λιγότερο stress στον ασθενή και συντομεύει τον χρόνο παραμονής στο Νοσοκομείο συγκριτικά με την λαπαροτομική χειρουργική προσέγγιση. Το αποτέλεσμα όλων των ανωτέρω είναι το αναμένει κανείς ότι η λαπαροσκοπική χολοκυστεκτομή ασκεί ευνοϊκότερες επιδράσεις στη μετεγχειρητική λειτουργία του αναπνευστικού συστήματος σε σχέση με την ανοικτή χειρουργική τεχνική. Σε αρκετές συγκριτικές μελέτες αναλύθηκαν μεμονωμένα διάφορες παράμετροι του αναπνευστικού συστήματος και παρατηρήθηκε ότι αυτοί είχαν επηρεασθεί λιγότερο μετά από λαπαροσκοπική παρά μετά από ανοικτή χολοκυστεκτομή. Παρ' όλα αυτά έχει καταδειχθεί ότι τόσο οι αναπνευστικοί μηχανισμοί όσο και η δυναμικότητα των αναπνευστικών μυών επηρεάζονται επίσης από την λαπαροσκοπική χειρουργική τεχνική. Είναι ήδη γνωστό ότι ο τύπος αναπνοής μάς προμηθεύει με χρήσιμες κλινικές πληροφορίες όσον αφορά στην λειτουργικότητα του αναπνευστικού συστήματος. Το αποτέλεσμα είναι ότι ορισμένοι παράμετροι του τύπου αναπνοής μελετήθηκαν πριν και μετά από λαπαροσκοπική χολοκυστεκτομή. Ο σκοπός της παρούσης εργασίας είναι να αναλύσουμε όσο το δυνατόν πιο λεπτομερειακά όλες τις χαρακτηριστικές μεταβλητές της αναπνευστικής λειτουργίας και του τύπου της αναπνοής πριν και μετά από λαπαροσκοπική και ανοικτή χολοκυστεκτομή, εις τρόπον ώστε να διαλευκανθεί όσο είναι δυνατό η μετεγχειρητική παθοφυσιολογία της αναπνοής κάτω από διαφορετικές χειρουργικές συνθήκες για να αποφευχθούν όσο γίνεται οι διάφορες μετεγχειρητικές αναπνευστικές επιπλοκές που πολλές φορές ταλαιπωρούν τον ασθενή.
Study of In2O3 and ZnO thin films for selective gas sensors applications
Authors: Suchea Mirela-Petruta
Published: January 2014

The goal of this thesis is the study In2O3 and ZnO thin films for selective gas sensors applications with focus on growth effect on the films structure and surface topology as essential factor in metal oxide thin films. One of the main problems in the field of metal oxide thin film sensors is the impossibility to elaborate a unitary methodology for reproducibility of sensor response in correlation with the surface characteristics. For this, the systematic study of surface characteristics effects on metal oxide thin films sensing involved phenomena plays a major role. Using DC magnetron sputtering and pulsed laser deposition, nanostructured In2O3 and pure or doped ZnO thin films were grown and fully characterized. The study was focused on the morphology of the film and how this affects the photoreduction with UV light and the oxidation by oxidizing gas (ozone) exposure in order to optimize the film properties for gas sensing applications,. For this purpose, different series of samples were grown: In2O3 series by DC magnetron sputtering varying the following growth parameters: thickness, growth temperature and total pressure and oxygen:argon ratio during the deposition. Pure ZnO series by DC magnetron sputtering from metallic and ceramic targets varying the following growth parameters: thickness for different constant growth temperatures, temperature for constant thickness, total pressure and oxygen:argon ratio during the deposition. 2% Al doped ZnO by DC magnetron sputtering varying the following growth parameters: thickness and oxygen:argon ratio during growth. In doped ZnO thin films by DC magnetron sputtering varying the following growth parameters: thickness and oxygen:argon ratio during growth. Pure ZnO series by PLD varying the following growth parameters: thickness and substrate temperature with focus on very thin films (40nm and 100nm series at different growth temperatures). All films were fully characterized with respect to their structural and surface topology (for understating and optimization of the influences of the growth conditions on the surface properties), optical/electrical response (for understanding and optimization of the photoreduction and oxidation processes) and sensing behavior. Detailed surface characterization of each film surface was performed and results were collected for further correlation between surface properties and sensing response. Graphical correlations between surface parameters and sensor response ratios were done for each material studied.
Development of optimization methods for the operation of a fixed route system under emergency conditions
Authors: Κεπαπτσόγλου Κωνσταντίνος
Published: January 2014

Η υποκατάσταση των υπηρεσιών συστήματος Μετρό είναι αναγκαία δράση αντιμετώπισης των επιπτώσεων υποβάθμισης ή διακοπής λειτουργίας τμήματος γραμμής Μετρό και εστιάζει στην συνέχιση της παροχής μεταφορικού έργου στους επιβάτες του συστήματος μετά τη διακοπή. Η παρούσα διδακτορική διατριβή εστιάζει στο αντικείμενο της ανάλυσης των συνεπειών και του σχεδιασμού της υποκατάστασης αυτής. Στα πλαίσια της διατριβής (i) οργανώνονται οι διαδικασίες υποκατάστασης της λειτουργίας Μετρό σε περίπτωση διακοπής και αναπτύσσονται μαθηματικά μοντέλα και αλγόριθμοι (ii) για την ανάλυση των συνθηκών στο σύστημα Μετρό αμέσως μετά τη διακοπή και (iii) για το σχεδιασμό λεωφορειακού δικτύου υποκατάστασης των υπηρεσιών Μετρό που επηρεάζονται από τη διακοπή. Τα αναπτυσσόμενα πρότυπα εφαρμόζονται σε πληθώρα σεναρίων διακοπής τμήματος του συστήματος της Αθήνας.
Muscle and tendon tissues
Authors: Σπύρου Λεωνίδας
Published: January 2014

This work is concerned with the biological functioning and mechanical behavior of muscles and tendons. From the Mechanics viewpoint, muscles and tendons are \composite" materials that consist of ?bers, connective tissues, and bio°uids surrounding the ?bers. The idea of considering these ma- terials as \continuous media" is used and a \homogenization" process that accounts for the presence of the ?bers and the other material \phases" is developed. Thus, the main objective of this work is to propose a general and realistic constitutive model for the mechanical behavior of skeletal muscle and tendon when the materials are subjected to ?nite strains. The model accounts for all the essential information about the microstructure of the materials. Also, it is constructed in such a way that di®erent material properties of di®erent muscles can be altered easily when the behavior of a whole group of muscles is to be studied in the same time. Furthermore, a methodology to handle numerically the resulting non-linear and anisotropic con- stitutive equations in the context of ?nite element method is developed. The constitutive model is, then, implemented in a general-purpose ?nite element program. Finally, the developed model is used to study the behavior of several muscle-tendon complex cases. Firstly, the extension of a squid tentacle during the strike to catch prey is simulated in order to validate the proposed model with previous experimental and computational results. Next, the behavior of simpli?ed parallel ?bred and pennated muscles is studied. Also, the human semitendinosus muscle is simulated. The constitutive model is further applied to the muscles and tendons of the human leg and the plantar °exion of the ankle is achieved.
Time series data mining
Authors: Καραμητόπουλος Λεωνίδας
Published: January 2014

In this dissertation, we investigate various techniques for efficiently applying Time Series Data Mining methods in very large databases. The main tasks of these methods are: clustering, classification, novelty detection, motif discovery and rule discovery. At the core of these tasks lies the concept of similarity, since most of them require searching for similar patterns. The temporal nature of data arises two special issues to be considered in the process of similarity search. The first one is the definition of an appropriate similarity measure that allows imprecise matches among time series. The second issue is the representation of time series in order to reduce the intrinsically high dimensionality present in this type of data. Our research focuses on univariate, as well as, on multivariate time series. In the first case, similarity is sought among one-dimensional time series, whereas in the latter case, similarity is sought among objects, which consist of a set of time series. There are five major contributions of this work. First, we propose a Time Series Data Mining approach in the task of control chart pattern recognition. We demonstrate the capability of Time Series Data Mining techniques in handling tasks that traditionally are approached by application-specific methods. Second, we present a novel representation for dimensionality reduction along with an appropriate measure in order to improve the quality of similarity search while retaining the required efficiency. Third, we propose a new technique that aims at accelerating one-nearest neighbor similarity search. This technique involves the application of a representation on the original time series and, subsequently, the partition of the search space into a number of clusters. Fourth, we present a novel approach in multivariate time series similarity search that includes a representation based on Principal Components Analysis and a new technique of measuring similarity among multivariate objects. Fifth, we provide an extensive literature review of multivariate time series data mining. All the proposed methods in this dissertation have been experimentally evaluated on the quality of similarity search with respect to a wide range of real-world and synthetic datasets.
Σύνδρομο ώμου - άκρας χειρός σε ημιπληγικούς ασθενείς
Authors: Στάθη Κυριακή
Published: January 2014

Εισαγωγή : από τις επιπλοκές που συναντώνται στο ημίπληκτο άνω άκρο η πιο συχνή φαίνεται να είναι ο επώδυνος ώμος. Σε συνδυασμό δε με το έλλειμμα σύλληψης προκαλούν προβλήματα στην κινητική αποκατάσταση και στη ψυχολογική ισορροπία των ασθενών. Σκοπός : είναι η μελέτη του συνδρόμου ώμου-άκρας χειρός (C.R.P.S. type I. σύμφωνα με την πρόσφατη ονοματολογία) σε ημιπληγικούς ασθενείς, των επιπτώσεων του στη λειτουργική αποκατάσταση αυτών των ασθενών και της θεραπευτικής επίδρασης στην εξέλιξη του συνδρόμου με την εφαρμογή της μεθόδου του Η.Μ.Γ.- Biofeedback. Μέθοδοι : αναζητήθηκαν οι μεταβολές που παρουσιάζουν οι παράμετροι μελέτης σε σχέση με το χρόνο, δηλαδή : η σπαστικότητα, οι συνέργειες, το σύνδρομο C.R.P.S. τύπου Ι. και η λειτουργικότητα (F.I.M. score). Τα αποτελέσματα της μελέτης αναφέρονται συγκριτικά μεταξύ των ομάδων των ασθενών. Αποτελέσματα - Συμπεράσματα : η ύπαρξη του συνδρόμου ώμου-άκρας χειρός επηρεάζει με στατιστικά σημαντική σχέση το επίπεδο λειτουργικότητας των ασθενών. Η εφαρμογή του προγράμματος Η.Μ.Γ.- Biofeedback φαίνεται να μειώνει την τάση εμφάνισης του συνδρόμου και να περιορίζει τις λειτουργικές του επιπτώσεις (χωρίς όμως στατιστικά σημαντική διαφορά).
Εφαρμογές χρωματογραφίας hplc στον προσδιορισμό φαρμακευτικών ουσιών και συστατικών τροφίμων με εξατμιστικό ανιχνευτή σκέδασης ακτινοβολίας
Authors: Τζουγανάκη Ζαμπία
Published: January 2014

Στην παρούσα διδακτορική διατριβή διερευνάται το πεδίο εφαρμογών του Εξατμιστικού Ανιχνευτή Σκέδασης Ακτινοβολίας (ELSD) ως ανιχνευτή σε χρωματογραφικά συστήματα HPLC. Τα πεδία εφαρμογών που μελετήθηκαν ήταν, στον τομέα της ανάλυσης τροφίμων ο προσδιορισμός υδατανθράκων σε μέλια και η μελέτη του χρωματογραφικού προφίλ ελαιολάδων και φυτικών ελαίων, ενώ στον τομέα της φαρμακευτικής ανάλυσης ο προσδιορισμός του μακρολίδιου αντιβιοτικού κλαριθρομυκίνης. Ο ELSD είναι ημιγενικός ανιχνευτής συμβατός με χρωματογραφικά συστήματα HPLC, η αρχή λειτουργίας του οποίου βασίζεται στην εκνέφωση του εκλούσματος, όπως αυτό εξέρχεται από την αναλυτική στήλη, στην εξάτμιση των συστατικών της κινητής φάσης και κατόπιν τη μέτρηση της σκεδαζόμενης ακτινοβολίας από τα σωματίδια του αναλύτη που δεν έχουν εξατμιστεί. Παρόλο που η ως άνω περιγραφόμενη απόκριση του ανιχνευτή εξαρτάται από το μηχανισμό σκέδασης, για ένα μεγάλο πεδίο εφαρμογών το εμβαδόν των χρωματογραφικών κορυφών μπορεί να συσχετιστεί με τη συγκέντρωση μάζας του αναλύτη. Σημαντικό πλεονέκτημα του ELSD αποτελεί η ικανότητά του για την ποσοτικοποίηση ουσιών, χωρίς να απαιτείται προκατεργασία του δείγματος ή και σε πολλές περιπτώσεις παραγωγοποίηση, μειονεκτήματα ιδιαίτερα διαδεδομένα στους ευρύτατα χρησιμοποιούμενους ανιχνευτές υπεριώδους-ορατού (UV-vis). Κατά το χρωματογραφικό προσδιορισμό σακχάρων στο μέλι, εξετάστηκαν τα σάκχαρα φρουκτόζη, γλυκόζη, σακχαρόζη και μαλτόζη με χρωματογραφία αντιστρόφου φάσεως. Η κινητή φάση που χρησιμοποιήθηκε αποτελείται από ακετονιτρίλίο / νερό με αρχική αναλογία 90/10 % v/v, η οποία μεταβάλλεται χρονικά σε 82,5/17,5 % v/v. Τα διαλύματα των σακχάρων παρασκευάζονται σε νερό. Τα διαγράμματα βαθμονόμησης των σακχάρων είναι γραμμικά με εύρος συγκεντρώσεων 6-600 mg/L, ενώ τα όρια ανίχνευσης τους είναι 2,64 mg/L για τη φρουκτόζη, 2,17 mg/L για τη γλυκόζη, 1,90 mg/L για τη σακχαρόζη και 1,82 mg/L για τη μαλτόζη. Η αναπτυχθείσα μέθοδος εφαρμόστηκε για τον προσδιορισμό των προαναφερθέντων σακχάρων σε δείγματα μελιών τα οποία εισάγονται στο χρωματογραφικό σύστημα κατόπιν απλής διαλυτοποίησης σε νερό. Η περιεκτικότητα των σακχάρων υπολογίστηκε, είτε με χρήση διαγραμμάτων γνωστών προσθηκών, είτε με τη μέθοδο της κανονικοποιήσεως των
Πειραματική μελέτη των χαρακτηριστικών ροής ανέμου και διασποράς ρύπων σε αστική οδική χαράδρα της πόλης των Αθηνών με τη βοήθεια αεροσήραγγας, για διαφορετικές μετεωρολογικές συνθήκες και εκπομπές ρύπων
Authors: Νέζης Αριστείδης
Published: January 2014

[…] Αντικείμενο του παρόντος διδακτορικού είναι η πειραματική μελέτη των χαρακτηριστικών του πεδίου ροής και διασποράς ρύπων σε μια τυπική αστική οδική χαράδρα με τη χρήση αεροσήραγγας. Πραγματοποιήθηκαν πειράματα τόσο σε ουδέτερες όσο και σε ασταθείς συνθήκες για τον έλεγχο της επίδρασης που έχει η μεταβολή της θερμοκρασίας αλλά και των γεωμετρικών χαρακτηριστικών της οδικής χαράδρας στο πεδίο του ανέμου και της τύρβης. Επιπλέον εξετάζεται και η επίδραση που έχει η θέση της πηγής των ρύπων στη διασπορά τους. Θα πρέπει να σημειωθεί ότι η κατατομή του ανέμου, της τύρβης, της θερμοκρασίας κλπ., αλλάζουν σημαντικά λόγω της ύπαρξης κτιρίων και δημιουργούνται φαινόμενα τοπικής επιτάχυνσης ή παγίδευσης ρύπων σε περιοχές άπνοιας αλλά και μεταφοράς σε γειτονικούς δρόμους. Πειραματική μελέτη σε αεροσήραγγα, προϋποθέτει την κατασκευή μιας μακέτας που να απεικονίζει μια πραγματική ή φανταστική κατάσταση υπό κλίμακα. Αρχικά δημιουργήθηκε το επιθυμητό οριακό στρώμα, με την κατάλληλη κατατομή της ταχύτητας του ανέμου και της τύρβης. Στη συνέχεια κατασκευάστηκε ένα υποθετικό μοντέλο μίας πόλης με πολλές παράλληλες οδικές χαράδρες. Το μέγεθος του μοντέλου έχει ικανοποιητική απόσταση από τα τοιχώματα και την οροφή του θαλάμου δοκιμών. Τέλος, οι εκπομπές ρύπων προσομοιάστηκαν με χρήση ράβδων παραγωγής καπνού. Η σπουδαιότητα της παρούσας έρευνας έγκειται στην επιστημονική σημασία της λεπτομερειακής εξέτασης και κατανόησης των χαρακτηριστικών ροής και διασποράς ρύπων σε αστικές χαράδρες. Ιδιαίτερα μεγάλη είναι η σπουδαιότητα για την Αθήνα, μια πυκνοδομημένη και πυκνοκατοικημένη περιοχή όπου το ατμοσφαιρικό περιβάλλον έχει υποβαθμιστεί σημαντικά. Επιπλέον το αστικό περιβάλλον στην Αθήνα δεν έχει μελετηθεί σε τόσο λεπτομερειακό βαθμό από άλλους ερευνητές σε πειραματικό επίπεδο. Παλαιότερες μελέτες ασχολήθηκαν κυρίως με την πειραματική μελέτη των κλιματολογικών χαρακτηριστικών και μελέτες της ποιότητας αέρα αλλά σε μεγάλη κλίμακα που καλύπτει την Ευρύτερη Περιοχή των Αθηνών. Με βάση τα παραπάνω, τα αποτελέσματα θα βοηθήσουν στην μελέτη του μικροπεριβάλλοντος σε μια αστική οδική χαράδρα όπου μεγάλος αριθμός πολιτών ζει και εργάζεται ενώ και μεγάλος αριθμός αυτοκινήτων κινείται. Επιπλέον, τα αποτελέσματα θεωρούνται σημαντικά για την εκτίμηση της υπάρχουσας κατάστασης και την πιθανή βελτίωσή της. Θα συμβάλουν στην παροχή πολύτιμων πληροφοριών για την μελέτη τοπικών ροών και την εκτίμηση της ατμοσφαιρικής επιβάρυνσης από ρύπους που προέρχονται από ένα εύρος πηγών. […]
Οικολογία και δυναμική των νεαρών σταδίων των ψαριών σε ένα παράκτιο οικοσύστημα της Δυτικής Ελλάδας
Authors: Κυπαρίσσης Σωτήρης
Published: January 2014

The ecology, the dynamics and the distribution of the early benthic life stages were studied for four sparids (Diplodus vulgaris, D. sargus. D. annularis and Oblada melanura), in a coastal littoral, 2km east of Acheloos estuary. The benthic larval phase of each species was divided in six ontogenetic stages, according to specific discrete melanophore and chromatophore patterns that were found to follow a sequence and were conspicuous enough to be used in visual census counts. Preliminary observations in the study area showed tendency of the benthic larvae to aggregate in specific substratum types and depth range, so stratified sampling was considered as the most appropriate method. Strata were distinguished having as criteria the substratum types accounted in each of the three depth zones of 0-1m, 1-2m and 2-5m. Data concerned abundances of each ontogenetic stage in each stratum during a 15 month interval and they were collected by visual census. Moreover, data on site-attachment ontogenetically depended behaviour of benthic larvae of Oblada melanura were also collected. The later behavior was studied via an index devised, for quantifying different expressions of residence behavior. Two of the four studied species (D. vulgaris and D. sargus), settled during the cold period of the year, while the other two settled during summer. Metamorphosis rates were faster at the first ontogenetic stages for all species, while they were faster in total for the summer species. Temporal and spatial distribution of the species was arranged in order to minimize competition. D. vulgaris and D. sargus settled in the same substratum types in different periods, and O. melanura and D. annularis settled during the same priod in different substrata. D. vulgaris remained in the nursery area the longest period, exhibiting the broadest ecological requirements, been distributed in different substrata and depths. On the other side, O. melanura remained half as long in the nursery area, exhibiting the narrowest ecological requirements, staying always over hard substratum in shallow waters. The other two species exhibited intermediate conditions, with D. sargus preferring hard substratum and D. annularis, seagrass beds. None of the studied species preferred soft substratum. The shallowest part of the littoral appeared to be iv very important for three species (D. vulgaris, D. sargus, O. melanura) and the transition zones (between two different substrata), for all four of them. Benthic larvae of Oblada melanura commenced settlement in small shoals that resided for varying number of days in specific sites over stones or rocky substratum. Gradually as metamorphosis proceeded they became more kinetic forming larger shoals that expanded their home range
Προσομοίωση δρομολόγησης, εκτίμηση απόδοσης και μηχανισμοί αντιπροσώπευσης σε ασύρματα δίκτυα για τη διασφάλιση και αύξηση ποιότητας υπηρεσίας των κατανεμημένων εφαρμογών υπό συνθήκες κινητικότητας
Authors: Ρίζος Γεώργιος
Published: January 2014

Το αντικείμενο αυτής της διατριβής είναι η μελέτη τηλεπικοινωνιακών εφαρμογών σε ασύρματα δίκτυα τα οποία δεν στηρίζονται σε σταθερές δικτυακές υποδομές. Ένα τέτοιο δίκτυο, το οποίο αναφέρεται στη διεθνή βιβλιογραφία ως Mobile Ad-hoc Network (MANET), είναι ένα αυτοοργανούμενο, αυτοσχηματιζόμενο ασύρματο δίκτυο με διαδρομές πολλαπλών τμημάτων (multi-hop), όπου η δομή του δικτύου αλλάζει δυναμικά λόγω της κινητικότητας των κόμβων ή/και αλλαγών στην τοπολογία. Η δρομολόγηση, η διαχείριση και άλλες επικοινωνιακές λειτουργίες ενός τέτοιου δικτύου αντιμετωπίζουν σημαντικές προκλήσεις λόγω της κινητικότητας και της δυναμικής συμπεριφοράς των κόμβων, ενδεχομένως του μεγάλου τους αριθμού στο δίκτυο, και των περιορισμένων πόρων του δικτύου, όπως το εύρος ζώνης και η κατανάλωση ενέργειας. Η παρούσα διατριβή μελετά τις κατανεμημένες υπηρεσίες που εμφανίζουν ανάγκες κινητικότητας των κόμβων τους καθώς και πολλαπλής εκπομπής, εστιαζόμενη κυρίως στο επικοινωνιακό υπόβαθρο που πρέπει αυτές να διαθέτουν προκειμένου να είναι εφικτή η διασφάλιση και προσφορά κατάλληλης ποιότητας υπηρεσίας στις εφαρμογές και συνακόλουθα στους χρήστες. Στο πλαίσιο αυτό εξετάζεται και η ικανότητα ανταπόκρισης των υποδομών στην κλιμάκωση της ροής των δεδομένων, που γενικώς οφείλεται είτε στην κατανάλωση υπηρεσιών υψηλότερης ποιότητας (π.χ. βίντεο υψηλής ευκρίνειας έναντι βίντεο χαμηλής ευκρίνειας) ή στις διαφορετικούς βαθμούς κινητικότητας των κόμβων. Η εξέταση αυτή πραγματοποιείται μέσω προσομοίωσης, θεωρώντας πολλαπλές ρυθμίσεις συνθηκών επικοινωνιακού φόρτου και κινητικότητας κόμβων. Παράλληλα με τις ρυθμίσεις αυτές, εξετάζονται και πρόσθετες δυνατότητες πρωτοκόλλων, όπως η πρόβλεψη για αποτυχία των συνδέσεων και η πολυεκπομπή (multicast). Τέλος, προτείνεται και αξιολογείται ένα μοντέλο που ενσωματώνει έναν αντιπρόσωπο (proxy) για τη βελτίωση των επιδόσεων των υπηρεσιών σε περιβάλλοντα αυτοοργανούμενων ασυρμάτων δικτύων. Για την πραγματοποίηση όλων των αξιολογήσεων επιδόσεων πραγματοποιήθηκε μοντελοποίηση σε περιβάλλον προσομοίωσης των δικτυακών συνιστωσών και των επιδόσεων. Οι εκτιμήσεις που προκύπτουν ως αποτέλεσμα της αξιολόγησης επιδόσεων θα αποτελέσουν σημαντικό βοήθημα για τους σχεδιαστές των υποδομών ώστε να διαστασιολογούν κατάλληλα το απαραίτητο υλικό προκειμένου για κάλυψη των αναγκών τους με το μικρότερο δυνατό κόστος.
Περιβάλλοντα ιζηματογένεσης, στρωματογραφική διάρθρωση και στατιστική ανάλυση στρωμάτων του φλύσχη στο νησί της Καρπάθου
Authors: Παντόπουλος Γεώργιος
Published: January 2014

Οι αποθέσεις φλύσχη που εμφανίζονται στο νησί της Καρπάθου μελετήθηκαν από διάφορα σημεία προσέγγισης με σκοπό να εξαχθούν συμπεράσματα σχετικά με χαρακτηριστικά των συγκεκριμένων ιζημάτων τα οποία δεν ήταν γνωστά με λεπτομέρεια μέχρι σήμερα. Το συνολικό πάχος των αποθέσεων δεν ξεπερνά τα 1000 μέτρα και κυμαίνεται σε περίπου 900 για τη βόρεια και περίπου 800 για τη νότια περιοχή εμφάνισης. Όσον αφορά την ιζηματολογία, στρωματογραφία και τα περιβάλλοντα των αποθέσεων του φλύσχη μπορούν να ειπωθούν τα εξής: Τα ιζήματα της βόρειας περιοχής χωρίζονται σε 5 ενότητες, ενώ τα ιζήματα της νότιας περιοχής χωρίζονται σε 4 ενότητες από τη βάση προς την οροφή της ακολουθίας. Η χρονολόγηση των αποθέσεων του φλύσχη με βάση ασβεστιτικά νανοαπολιθώματα υπέδειξε ότι η ιζηματογένεση του φλύσχη στη περιοχή της Καρπάθου φαίνεται να ξεκινάει στο Κατώτερο Ηώκαινο και να εξελίσσεται έως τα όρια Ηωκαίνου-Ολιγοκαίνου. Η στατιστική ανάλυση των παχών στρωμάτων που εφαρμόστηκε έδειξε ότι πρέπει να υπάρχει προσοχή στην ερμηνεία περιβαλλόντων ιζηματογένεσης σε υποθαλάσσια ριπίδια που δίνεται με βάση περιγραφικές τεχνικές. Γεωχημική ανάλυση των φλυσχικών αποθέσεων για την περιεκτικότητα τους σε κύρια στοιχεία, ιχνοστοιχεία και σπάνιες γαίες σε συνδυασμό με πετρογραφική έρευνα έδωσε πολύτιμα στοιχεία για την προέλευση και το γεωτεκτονικό περιβάλλον της λεκάνης ιζηματογένεσης των φλυσχικών ιζημάτων. Η έρευνα για την πιθανή ύπαρξη πεδίου υδρογονανθράκων στις φλυσχικές αποθέσεις της Καρπάθου δεν έδωσε ενθαρρυντικά αποτελέσματα. Με βάση τις παραπάνω παρατηρήσεις και τη γεωλογία της ευρύτερης περιοχής του ΝΑ Αιγαίου και των Δωδεκανήσων, η απόθεση των ιζημάτων του φλύσχη στη Κάρπαθο φαίνεται να έχει άμεση σχέση με τις ορογενετικές κινήσεις των Ταυρίδων οροσειρών κατά το Ηώκαινο-Κατώτερο Ολιγόκαινο.
Ανάλυση και διαχείριση πυρκαγιών κόμης σε δάση χαλεπίου πεύκης
Authors: Μητσόπουλος Ιωάννης
Published: January 2014

Σκοπός της εργασίας είναι να αναλυθούν οι πυρικές παράμετροι που συνεπιδρούν στο φαινόμενο των πυρκαγιών κόμης σε δάση χαλεπίου πεύκης στην Ελλάδα. Δημιουργήθηκαν μοντέλα παλινδρόμησης με ανεξάρτητη μεταβλητή τη στηθιαία διάμετρο για την εκτίμηση του φορτίου της εναέριας καύσιμης ύλης ανά κατηγορία διαμέτρου, σε άτομα χαλεπίου πεύκης στη Βόρεια Εύβοια. Το αλλομετρικό μοντέλο, y=axb, που χρησιμοποιείται ευρέως σε σπουδές βιομάζας, έδωσε την καλύτερη προσαρμογή για όλες τις κατηγορίες διαμέτρου εκτός από την κατηγορία >7.5 cm. Οι τιμές του R2adj κυμάνθηκαν από 0.82 έως 0.88 και τα τυπικά σφάλματα εκτίμησης ήταν στατιστικά αμελητέα. Τα μοντέλα αυτά μπορούν να χρησιμοποιηθούν για την εκτίμηση του διαθέσιμου φορτίου της εναέριας καύσιμης ύλης σε συστάδες χαλεπίου πεύκης στην Ελλάδα. Σαράντα άτομα χαλεπίου πεύκης ομαδοποιήθηκαν σε τρεις ομάδες σύμφωνα με το διαθέσιμο φορτίο εναέριας καύσιμης ύλης, εφαρμόζοντας πολυμεταβλητές στατιστικές μεθόδους (ανάλυση σε συστάδες, διαχωριστική ανάλυση) σε σχέση με κοινά δενδρομετρικά χαρακτηριστικά (στηθιαία διάμετρος, ύψος δένδρου, μήκος κόμης, πλάτος κόμης). Πλήρης απογραφή των παραμέτρων των συστάδων και των χαρακτηριστικών της εναέριας καύσιμης ύλης που επηρεάζουν την έναρξη και τη διάδοση πυρκαγιών κόμης, διενεργήθηκε σε αντιπροσωπευτικές συστάδες χαλεπίου πεύκης στη Κασσάνδρα Χαλκιδικής. Εκτιμήθηκε η κάθετη κατανομή του φορτίου της διαθέσιμης εναέριας καύσιμης ύλης καθώς και το ύψος έναρξης και το πορώδες της εναέριας καύσιμης ύλης απεικονίζονται γραφικά. Τα δάση χαλεπίου πεύκης χαρακτηρίζονται από χαμηλό ύψος έναρξης της εναέριας καύσιμης ύλης, ενώ το διαθέσιμο φορτίο και το πορώδες κυμαίνεται σε τιμές παρόμοιες με άλλα κωνοφόρα είδη. Τα παραπάνω χαρακτηριστικά της εναέριας καύσιμης ύλης μπορούν να χρησιμεύσουν ως εισαγωγικά στοιχεία σε μοντέλα προσομοίωσης πυρκαγιών κόμης. Έγινε προσομοίωση της συμπεριφοράς των πυρκαγιών κόμης (πιθανότητα έναρξης πυρκαγιών κόμης, τύπος πυρκαγιάς, ταχύτητα διάδοσης πυρκαγιάς κόμης, θερμική ένταση και μήκος φλόγας πυρκαγιάς κόμης) σε δάση χαλεπίου πεύκης με διαφορετικούς τύπους υπορόφου βλάστησης και κάτω από διαφορετικές μετεωρολογικές συνθήκες, με τα πλέον πρόσφατα και δοκιμασμένα παγκοσμίως μοντέλα πρόβλεψης πυρκαγιών κόμης. Παρατηρήθηκε μεγάλο εύρος συμπεριφοράς πυρκαγιών κόμης. Η μετάδοση από την επιφάνεια του εδάφους στην κόμη είναι συχνό φαινόμενο, ενώ παθητικές και ενεργητικές πυρκαγιές κόμης παρατηρούνται συχνά σε ανομήλικες και ομήλικες συστάδες, αντίστοιχα. Η πρόγνωση των πυρικών παραμέτρων των πυρκαγιών κόμης σε δάση χαλεπίου πεύκης βοηθάει στη λήψη ορθολογικών μέτρων τόσο για την επιτυχή πρόληψη όσο και την αποτελεσματική καταστολή των πυρκαγιών κατά τη διάρκεια του αντιπυρικού αγώνα.
Οικονομική και νομισματική ένωση (ΟΝΕ) και μακροοικονομική προσαρμογή στις χώρες μέλη της Ε.Ε.
Authors: Αναστασίου Αθανάσιος
Published: January 2014

Σκοπός της διατριβής είναι να εξετάσει θέματα που άπτονται της Οικονομικής και Νομισματικής Ένωσης (ΟΝΕ). Στο πρώτο κεφάλαιο, αρχικά, παρουσιάζουμε την θεωρητική και εμπειρική βιβλιογραφία που έχει αναπτυχθεί πάνω στο θέμα της ανεξαρτησίας των Κεντρικών Τραπεζών και ποιοι παράγοντες επηρεάζουν τη σχέση της με το πραγματικό προϊόν, την απασχόληση και τον πληθωρισμό και γίνεται αναφορά των επιχειρημάτων που απορρέουν μέσα από αυτές. Στο δεύτερο κεφάλαιο, αρχικά επιχειρούμε να μελετήσουμε τις στρατηγικές αλληλεξαρτήσεις μεταξύ των φορέων άσκησης νομισματικής και δημοσιονομικής πολιτικής μέσα σε μια νομισματική ένωση κάτω από διαφορετικά θεσμικά καθεστώτα, και στη συνέχεια εξετάζουμε το ρόλο των ασυμμετριών στις διαταραχές καθώς η νομισματική πολιτική μέσα σε μια νομισματική ένωση έχει σταθεροποιητικές επιδράσεις μόνο σε αθροιστικές μεταβλητές. Το τρίτο κεφάλαιο εστιάζεται στην διευρυμένη Ευρωπαϊκή Ένωση (ΕΕ) και ειδικότερα επιχειρούμε να μελετήσουμε το βαθμό ετερογένειας ανάμεσα στις οικονομίες των 27 χωρών-μελών. Επίσης εξετάζουμε τον βαθμό συγχρονισμού των οικονομικών τους κύκλων και τη συμμετρία των διαταραχών. Ο βαθμός ετερογένειας μετριέται με βάση συντελεστές Theil, ενώ χρησιμοποιούμε στοιχεία τόσο για το συνολικό χρονικό διάστημα 1995.1-2005.4 όσο και για δύο επιμέρους περιόδους, 1995.1-2000.4 και 2000.1-2005.4 (προ και μετά την υιοθέτηση του ενιαίου νομίσματος). Για τη μέτρηση του βαθμού συμμετρίας των μακροοικονομικών διαταραχών μεταξύ των χωρών-μελών στην ΕΕ-27 χρησιμοποιούμε μεθοδολογία SVAR διαχωρίζοντας τις διαταραχές σε διαταραχές ζήτησης και διαταραχές προσφοράς. Στο τέταρτο κεφάλαιο εξετάζουμε τη σχέση μεταξύ συμμετρίας των μακροοικονομικών διαταραχών και ενοποίησης του εμπορίου, είτε όταν αυτή αφορά το συνολικό εμπόριο είτε όταν αφορά το ενδοκλαδικό εμπόριο χρησιμοποιώντας στοιχεία για την περίοδο 1995q1-2005q4. Η ένταση του συνολικού εμπορίου μεταξύ δύο χωρών μετριέται ως ο λόγος του αθροίσματος των διμερών εξαγωγών και εισαγωγών προς το άθροισμα των συνολικών εισαγωγών και εξαγωγών των εν λόγω χωρών, ενώ για το ενδοκλαδικό εμπόριο υπολογίζουμε δείκτες Grubel-Lloyd.
Μελέτη των διαταραχών του μεταγραφικού παράγοντα Pokemon στο μη μικροκυτταρικό καρκίνο του πνεύμονα
Authors: Αποστολοπούλου Καλλιόπη
Published: January 2014

Η πρωτεΐνη Pokemon/ZΒΤΒ7A ανήκει στην οικογένεια των μεταγραφικών αναστολέων ΡΟΚ. Η δράση τους οφείλεται στη χαρακτηριστική δομή τους. Συγκεκριμένα διαθέτουν στο αμινο-(NH2)-τελικό άκρο τους μια POZ/BTB περιοχή που διενεργεί την αλληλεπίδραση μεταξύ των πρωτεϊνών και την «επιστράτευση» (recruitment) συμπλόκων αναστολής και στο καρβοξυ-(COOH)-τελικό δακτυλίους ψευδαργύρου τύπου Kruppel, που ευθύνονται για την αναγνώριση και πρόσδεση σε συγκεκριμένες αλληλουχίες DNA. Η κύρια λειτουργία της πρωτεΐνης Pokemon/ZΒΤΒ7A είναι η καταστολή της έκφρασης του ογκοκατασταλτικού γονιδίου p14ARF. Η δράση της έχει μελετηθεί σε διάφορους τύπους λεμφωμάτων όπου παρατηρήθηκε αυξημένη έκφραση της πρωτεΐνης, ωστόσο δεν υπάρχουν αναλυτικές μελέτες σε επιθηλιακούς όγκους. Δεδομένου του ρόλου της πρωτεΐνης p14ARF ως αναστολέα του MDM2, στο βρόγχο MDM2- p53, υποθέσαμε ότι η υπερέκφραση του Pokemon/ZΒΤΒ7A, θα μπορούσε έμμεσα να οδηγήσει στην αδρανοποίηση του p53. Ως εκ τούτου, σε 83 περιστατικά μη μικροκυτταρικού καρκίνου του πνεύμονα (ΜΜΚΠ), εξετάστηκαν η έκφραση του Pokemon/ZΒΤΒ7A και η σχέση του με τις κινητικές παραμέτρους του όγκου (κυτταρικός πολλαπλασιασμός, απόπτωση) και τα βασικά μόρια του δικτύου του p53. Στην πλειονότητα των περιπτώσεων παρατηρήθηκε αυξημένη έκφραση του Pokemon/ZΒΤΒ7A στις καρκινικές περιοχές συγκριτικά με την σχεδόν αμελητέα έκφρασή του στις παρακείμενες περιοχές φυσιολογικού ιστού. Προκειμένου να αιτιολογηθεί η υπερέκφραση αυτή στον καρκίνο και με βάση το γεγονός ότι το MDM2, ένα άλλο μέλος του δικτύου, συχνά υφίσταται γονιδιακή ενίσχυση σε διάφορες κακοήθειες, εξετάστηκε το ενδεχόμενο να συμβαίνει κάτι ανάλογο και στην περίπτωση του Pokemon/ZΒΤΒ7A. Πράγματι βρέθηκε ότι το Pokemon/ZΒΤΒ7A ενισχύεται κατά 2-5 φορές στο ΜΜΚΠ σε σχέση με το φυσιολογικό ιστό, σε ποσοστό 27.7% των περιπτώσεων. Το παράπανω εύρημα αποδεικνύει το σημαντικό ρόλο της γονιδιακής ενίσχυσης στην υπερέκφραση της πρωτεΐνης στο ΜΜΚΠ. Όλα τα περιστατικά με γονιδιακή ενίσχυση παρουσίασαν αυξημένα επίπεδα mRNA και πρωτεϊνών. Στα περιστατικά χωρίς γονιδιακή ενίσχυση, η μελέτη των επιπέδων mRNA και πρωτεΐνών, οδήγησε στο συμπέρασμα ότι άλλες αιτίες, όπως η μεταγραφική επαγωγή, καθώς και επιγενετικοί μηχανισμοί π.χ μετα-μεταφραστικοί, πιθανόν να ευθύνονται για την υπερέκφραση του Pokemon/ZΒΤΒ7A στο ΜΜΚΠ. Θετική συσχέτιση της έκφρασης του Pokemon/ZΒΤΒ7A παρατηρήθηκε τόσο με τον κυτταρικό πολλαπλασιασμό (p=0.033), όσο και με το μέγεθος του όγκου (p=0.018). Το στάδιο του όγκου (IA-IIIA) βρέθηκε επίσης να σχετίζεται θετικά με το δείκτη ανοσοϊστοχημικής έκφρασης του Pokemon/ZBTB7A (ANOVA, p=0.014). Ωστόσο καμία συσχέτιση δε βρέθηκε με την απόπτωση, όπως αυτή εκτιμήθηκε βάσει TUNEL ανάλυσης. Στη συγκεκριμένη μελέτη παρατηρήθηκε υπερέκφραση του Pokemon/ZBTB7A τόσο σε όγκους με μεταλλαγμένη, όσο και σε όγκους με φυσιολογική (wt) p53 (p=0.377).